NaiveNeuron/SloPal huggingface dataset:
Pavlis, Pavol, minister hospodárstva SR (2015-02-12):
Ďakujem. Ďakujem za otázku, pán poslanec. Pokiaľ ide o stanovenie hranice, po dosiahnutí ktorej by sa podnikateľ považoval za dlžníka so všetkými spojenými a s tým súvisiacimi sankciami, aktuálne ministerstvo hospodárstva nepripravuje žiaden návrh všeobecne záväzného právneho prepisu, ktorý by mal upravovať alebo zmeniť túto problematiku. Na ministerstve hospodárstva vnímame to ako, že v rámci podpory podnikateľského prostredia existuje tento priestor a v budúcnosti by mohlo dôjsť podobne ako v prípade daňových nedoplatkov napojených na vznik obchodných spoločností k úprave tejto oblasti. Samozrejme, vyžaduje si to vykonania a vyhodnotenie viacerých analýz ako napríklad analýzy dopadu na verejné financie. Vašu otázku by som v tejto chvíli považoval za podnet na diskusiu, ktorú by som otvoril s rezortnými kolegami, a to s podpredsedom vlády a s ministrom financií a s ministrom práce a sociálnych vecí. K tomuto by som len doplnil, pán poslanec, že naše ministerstvo pripravilo metodiku posudzovania vplyvov na podnikateľské prostredie. To znamená, do budúcnosti každý zákon musí prejsť určitými testami, ktoré sú spojené s vplyvom na podnikateľské prostredie. Takže verím, že aj toto opatrenie bude mať dopad na to, že by sme posudzovali aj iné zákony, ktoré nie sú v kompetencii nášho ministerstva. Pokiaľ ide o vašu druhú otázku, ministerstvo hospodárstva nie je gestorom zákona o konkurze a reštrukturalizácii a taktiež nezastrešuje otázky zodpovednosti právnických osôb, takže by som si vás dovolil odkázať s vašou otázkou na Ministerstvo spravodlivosti Slovenskej republiky. Musím však podotknúť, že ministerstvo hospodárstva v tejto súvislosti intenzívne vníma podnety a postrehy, ktoré dostáva od rôznych subjektov ako napríklad od profesijných združení, od rôznych zväzov pôsobiacich v Slovenskej republike a podobne. Tieto postrehy, podnety a pripomienky budú postúpené ministerstvu spravodlivosti. Skončil som, pán predseda.
Viskupič, Jozef, poslanec NR SR (2017-03-21):
Ja nepatrím medzi puristov procedurálneho postupu, ale myslím si, že, vážená pani predsedajúca, napriek snahe o opravu a buď všeobecným súhlasom, alebo neviem ako, lebo po tomto vystúpení vy ste mali dať otvoriť rozpravu. Tak asi sme si to s Maťom Klusom spravili nanečisto a mali by sme vystúpiť znova, pretože my sme vystupovali, predpokladám, mimo, mimo rozpravy, keďže po odznení spravodajskej správy podľa znenia rokovacieho poriadku mala nasledovať otvorenie rozpravy. Tak neviem, ako sa s tým vysporiadame. Ja dávam procedurálny návrh, či už všeobecným súhlasom, aby sme teda schválili to, že rozprava bude nanovo otvorená. (Reakcie z pléna.)
V. Veteška, podpredseda NR SR: (2007-01-30):
Budeme pokračovať druhým čítaním o vládnom návrhu zákona o medzinárodnej pomoci a spolupráci pri správe daní (tlač 141). Spoločná správa 141a. Opäť žiadam ministra hospodárstva Slovenskej republiky pána Jahnátka, aby uviedol tento dokument. Nech sa páči.
Milanová, Natália, poslankyňa NR SR (2019-05-16):
Ďakujem veľmi pekne za všetky faktické. Budem reagovať na pani Vaľovú. Aj v tomto návrhu zákona už je stanovená vlastne možnosť zrušiť registráciu projektu, pokiaľ nesplní tie podmienky, ktoré boli dané. Takže asi aj na margo takýchto vecí, ktoré sa v minulosti odohrali, tak ten samoozdravný mechanizmus zrejme funguje a nepovedala som, že fond funguje dokonalo. Povedala som, že má ešte stále nedostatky a vady, ale myslím, že sa neustálymi krokmi pracuje na tom, aby sa odstraňovali. Ďakujem.
Blanár, Juraj, podpredseda NR SR (2021-03-31):
Pán Eduard Kočiš – ďalší s faktickou poznámkou.
Pčolinský, Peter, podpredseda NR SR (2023-03-21):
Prezentujeme sa a hlasujeme. (Hlasovanie.) Prítomných 139, za 53, proti 22, zdržalo sa 63, nehlasoval 1. Uvedený návrh zákona sme neschválili. Teraz budeme hlasovať v prvom čítaní o návrhu poslancov Pellegriniho, Sakovej, Tomáša, Rašiho, Šutaj Eštoka na vydanie zákona, ktorým sa mení a dopĺňa zákon č. 544/2010 Z. z. o dotáciách v pôsobnosti ministerstva práce, tlač 1481, bod 92 schváleného programu. Dávam slovo spravodajcovi, ktorého určil navrhnutý gestorský výbor pre sociálne veci, poslancovi Jánovi Richterovi, aby uviedol hlasovanie. Nech sa páči, pán poslanec. (Hlasovanie o návrhu poslancov Národnej rady Slovenskej republiky Petra Pellegriniho, Denisy Sakovej, Erika Tomáša, Richarda Rašiho a Matúša Šutaj Eštoka na vydanie zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov , tlač 1481.)
Grendel, Gábor, podpredseda NR SR (2022-02-03):
Pán poslanec Blcháč.
Kavecká, Monika, poslankyňa NR SR (2020-11-24):
Ďakujem veľmi pekne. Pán predsedajúci, milí kolegovia, ja skutočne musím vyjadriť vaše uznanie a obdiv za to, že v podstate sme sa posunuli vo výstavbe nájomných bytov na jednotlivých úsekoch samospráv do takej miery, že v podstate ako keby sme odstraňovali teraz tie bremená a tie problémy ku tomu, pretože ak si uvedomíme napríklad na príklade našej samosprávy, kde 30 rokov sme sa nevedeli posunúť vo výstavbe nájomných bytov, pretože skutočne tie problémy sú obrovské a my teraz začíname meniť tú legislatívu, ktorá by mohla odstrániť tieto problémy. Ešte raz veľká vďaka za prípad hodný osobitého zreteľa, pretože naozaj to zaručuje aj doplnenie ako keby tých bytových kapacít hlavne pre odvetvia zdravotníctva a školstva, kedy my do tých regiónov našich potrebujeme vlastne tieto profesie a tieto povolania a vďaka takejto úprave zákonnej budú mať samosprávy viac otvorené ako keby ruky a budú môcť bezpečne zabezpečiť týmto ľuďom aj takú tú perspektívu, hej, že nebude sa tam vlastne posudzovať tá výška toho príjmu, čo je úplne že skvelé. A ďakujem veľmi pekne ešte raz, veľká vďaka za samosprávy.
Mikulec, Roman, minister vnútra SR (2022-11-10):
Ďakujem pekne za otázku. Policajný zbor sa vo svojej činnosti riadi ústavou, ústavnými zákonmi, zákonmi a ostatnými všeobecne záväznými právnymi predpismi a medzinárodnými zmluvami, ktorými je Slovenská republika viazaná. Policajný zbor plní podľa zákona o Policajnom zbore rôzne úlohy vyplývajúce z uvedeného zákona, pričom príslušníci Policajného zboru v rámci výkonu služby spolu pôsobia pri ochrane základných práv a slobôd, najmä pri ochrane života, zdravia a osobnej slobody a bezpečnosti osôb pri ochrane majetku, resp. spolupôsobia pri zabezpečení verejného poriadku. Podľa zákona o Policajnom zbore má každý právo obracať sa na príslušníkov Policajného zboru a útvary Policajného zboru sú žiadosťou o pomoc. Príslušníci Policajného zboru a útvary Policajného zboru sú povinné v rozsahu tohto zákona pomoc poskytnúť. V prípade akéhokoľvek protiprávneho konania Policajný zbor vykoná všetky potrebné úkony a opatrenia, aby bolo toto konanie náležite objasnené a páchateľovi bola uložená sankcia. Na záver chcem dodať, a to je veľmi dôležité, že doposiaľ neboli evidované žiadne podnety, resp. oznámenia zo strany občanov Slovenskej republiky v prípadnej trestnej činnosti nelegálnych migrantov. Ďakujem pekne, skončil som.
Grendel, Gábor, podpredseda NR SR (2020-11-26):
Pán poslanec Pročko, s procedurálnym návrhom.
Grendel, Gábor, podpredseda NR SR (2022-12-20):
Prezentujme sa a hlasujme. (Hlasovanie.) Prítomných 141 poslancov, za 91, proti 13, zdržalo sa 37, hlasovali všetci prítomní. Tento pozmeňujúci návrh sme schválili.
Ódor, Ľudovít, predseda vlády SR (2023-05-18):
Dobrý deň prajem. Robím to prvýkrát, takže ešte procedurálne sú nejaké nedostatky. A, vážený pán podpredseda Národnej rady, vážená Národná rada, vážení členovia vlády, dovoľte, aby som podľa § 131 ods. 7 rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomný minister zahraničných vecí a európskych záležitostí Slovenskej republiky Miroslav Wlachovský, zastupuje ho minister obrany Martin Sklenár. Neprítomní sú aj ministri, ktorým neboli položené otázky: ministerka spravodlivosti Jana Dubovcová, minister životného prostredia Slovenskej republiky Milan Chrenko, ministerka kultúry Slovenskej republiky Silvia Hroncová, minister investícií, regionálneho rozvoja a informatizácie Slovenskej republiky Peter Balík, minister hospodárstva Slovenskej republiky Peter Dovhun, minister školstva, vedy, výskumu a športu Slovenskej republiky Daniel Bútora a minister dopravy Slovenskej republiky Pavol Lančarič.
Bugár, Béla, podpredseda NR SR (2010-12-15):
Nech sa páči, pán poslanec Beblavý, môžete reagovať.
Érsek, Árpád, minister dopravy a výstavby SR (2017-05-11):
Ďakujem. To nebola otázka, ďakujem. Konštatujem, že dávame na to pozor, záleží vždy na financiách a samozrejme tá štúdia uskutočniteľnosti mala ukázať, čo je rentabilné a reálne, aby sme tam rozširovali to, čo ste vy povedala. Ale to, viete, to sú výkupy a tak ďalej, ďalšie veci, ktoré sme tu prejednávali pred asi tromi hodinami. Ďakujem veľmi pekne, skončil som.
Kyselica, Lukáš, poslanec NR SR (2022-02-15):
Ďakujem, pán predsedajúci. Dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému vládnemu návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby vládny návrh zákona prerokoval ústavnoprávny výbor, ktorý navrhol aj ako gestorský výbor s tým, že gestorský výbor prerokoval návrh zákona do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru, vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Fico, Robert, poslanec NR SR (2023-01-25):
Pán predseda, rád by som vás v mene poslaneckého klubu SMER-u – slovenská sociálna demokracia požiadal o pätnásťminútovú prestávku na poradu klubov, čo by umožňovalo potom záverečné dvojminútové vystúpenie pred samotným hlasovaním. Ďakujem pekne.
Matovič, Igor, poslanec NR SR (2010-08-05):
Pani Tomanová, veľmi rada sa prezentujete ako bohyňa sociálnosti, podľa mňa v skutočnosti ste žena, ktorá niečo iné hovorí a niečo iné koná. Poviem jeden, dva, možno tri príklady. Za Ficovej vlády ste mali vy, pani Tomanová, pod palcom zvyšovanie dôchodkov. Ani raz som z vašich úst nepočul, že by ste mali úmysel zmeniť doterajší systém, ktorý zvyšoval dôchodky všetkým o rovnaké percento na systém napríklad všetkým o rovnakú sumu. Dôsledkom tohto maximálne nesociálneho pravidla, ktoré vy ste podporovala, ste najbohatším dôchodcom zvýšili dôchodky o 11-tisíc korún a najchudobnejším o 800. Čiže toto je dôkaz vašej sociálnosti, že najbohatším ste dali o 14-krát viac ako tým najchudobnejším. Naopak, táto vláda ide toto pravidlo zmeniť a pravdepodobne to bude niečo v tom duchu, že všetci budú mať o rovnakú sumu zvyšované dôchodky. Toto je práve sociálne, nie to, čo ste robili vy. Hanba vám za to. Druhé. Rok ste klamali spolu s Ficom všetkých nezamestnaných, že im predĺžite podporu v nezamestnanosti. Rok ste ich ťahali za nos, na konci ste to odbili tým, že treba na to 100 miliónov eur a tieto peniaze nie sú. Za pár dní tá istá vláda zrušila limit na odpočet DPH na osobné automobily pre podnikateľov a toto opatrenie nás stálo tých 100 miliónov eur. Toto je vaša sociálna vláda. Potom sa pýtam ešte inú vec, aby teda povedali ste na začiatku, že celý ten vládny program je nekompetentný. Skúste mi odpovedať, pani Tomanová, kto podľa vás povedal vetu, že Slovensku demografická kríza nehrozí? Bol to nejaký bezdomovec z Hlavnej stanice v Bratislave alebo boli ste to vy? (Potlesk.)
Majorová Garstková, Jana, poslankyňa NR SR (2022-12-08):
Vážený pán predsedajúci, vážené panie poslankyne, vážení páni poslanci, Výbor Národnej rady pre verejnú správu a regionálny rozvoj ako gestorský výbor k návrhu poslanca Národnej rady Slovenskej republiky Tomáša Valáška na vydanie zákona, ktorým sa mení a dopĺňa zákon č. 369/1990 Zb. o obecnom zriadení v znení neskorších prepisov, tlač 1242, podáva Národnej rade v súlade s § 79 ods. 1 zákona Národnej rady č. 350/1996 Z. z. o rokovacom poriadku Národnej rady spoločnú správu výborov. Národná rada uznesením č. 1805 z 8. novembra 2022 pridelila predmetný návrh zákona na prerokovanie týmto výborom: ústavnoprávnemu výboru a výboru pre verejnú správu a regionálny rozvoj. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol návrh zákona pridelený, zaujali k nemu nasledovné stanoviská: Výbor pre verejnú správu a regionálny rozvoj svojim uznesením č. 181 z 24. novembra 2022 s návrhom zákona súhlasil a odporučil ho Národnej rade schváliť s pozmeňujúcimi a doplňujúcim návrhmi. Ústavnoprávny výbor neprijal uznesenie, keďže návrh uznesenia nezískal súhlas nadpolovičnej väčšiny prítomných poslancov podľa čl. 84 ods. 2 Ústavy Slovenskej republiky a § 52 ods. 4 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov. Z celkového počtu 12 poslancov bolo prítomných 8 poslancov. Za návrh predneseného uznesenia hlasovali 4 poslanci, 1 poslanec hlasoval proti návrhu, 2 poslanci sa hlasovania zdržali a 1 nehlasoval. Z uznesení výborov Národnej rady Slovenskej republiky uvedených pod bodom III spoločnej správy vyplynulo 5 pozmeňujúcich a doplňujúcich návrhov. Gestorský výbor odporúča o návrhoch výborov Národnej rady, ktoré sú uvedené v spoločnej správe hlasovať spoločne o bodoch 1 až 5 zo spoločnej správy s odporúčaním gestorského výboru schváliť. Gestorský výbor odporúčal o návrhoch výborov Národnej rady Slovenskej republiky, ktoré sú uvedené v spoločnej správe, hlasovať takto. Hlasovať spoločne o bodoch 1 až 5 zo spoločnej správy s odporúčaním gestorského výboru schváliť. Gestorský výbor na základe stanovísk výborov k návrhu zákona odporúča Národnej rade predmetný návrh zákona schváliť v znení schválených pozmeňujúcich a doplňujúcich návrhov uvedených v spoločnej správe. Spoločná správa výborov Národnej rady bola schválená uznesením gestorského výboru č. 198 zo dňa 29. novembra 2022. Týmto uznesením ma výbor zároveň poveril za spoločnú spravodajkyňu, aby som na schôdzi Národnej rady pri rokovaní o predmetnom návrhu zákona predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady v znení neskorších predpisov. Ďakujem. Skončila som.
B. Bugár, podpredseda NR SR: (2001-10-03):
Teraz by som veľmi rád odovzdal slovo pánovi poslancovi Langošovi, ktorý bol navrhnutý gestorským výborom pre obranu a bezpečnosť ako spravodajca, ale tu nie je. Takže vyzývam pána poslanca Langoša, aby sa vrátil do rokovacieho priestoru, a dovtedy vyhlasujem prestávku do 19.15 hodiny. A ešte predtým – pán poslanec Fico.
Danko, Andrej, predseda NR SR (2019-10-15):
Ďakujem. Dávam slovo spoločnému spravodajcovi z výboru pre obranu a bezpečnosť poslancovi Baškovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
M. Číž, podpredseda NR SR: (2007-09-19):
Otváram rozpravu. Opäť informujem, že do rozpravy som nedostal žiadnu písomnú prihlášku, preto sa pýtam, kto sa do rozpravy chce prihlásiť ústne. Pokiaľ nikto, uzatváram možnosť prihlásiť sa do rozpravy ústne. Vyhlasujem rozpravu za skončenú. Ďakujem pánovi spravodajcovi. Pána ministra ešte poprosím, aby zostal. Vážené kolegyne, kolegovia, prerušujem rokovanie o tomto bode programu. A budeme pokračovať ďalším bodom programu, ktorým je druhé čítanie o vládnom návrhu zákona, ktorým sa mení zákon Národnej rady Slovenskej republiky č. 82/1994 Z. z. o štátnych hmotných rezervách v znení neskorších predpisov . Tento vládny návrh zákona ste dostali pred prvým čítaním ako tlač 316 a spoločnú správu výborov máte ako tlač 316a. Pán minister, nech sa páči, zdôvodnite aj tento vládny návrh.
Šíbl, Jaromír, poslanec NR SR (2023-05-17):
Ďakujem za slovo, pán predsedajúci. No ja nebudem vo svojom príspevku hovoriť o medveďoch, aj keď je mi to veľmi blízka téma a naozaj sa jej mienim aj naďalej venovať, ale budem hovoriť o v podstate príspevku pána kolegu poslanca Karahutu. Pán poslanec a ostatní kolegovia, ktorí namietali, že ideme vytvárať nejaké ozbrojené zbory v rámci rezortu životného prostredia. Ja by som vás chcel upozorniť len na skutočnosť, že stráž prírody vo svojej súčasnej podobe existuje už vyše dvadsať rokov. To znamená konkrétne od doby prijatia zákona 543/2002 a predtým, samozrejme, existovali obdobné zložky. Takisto, takisto vlastne ako aj ostatné stráže, ktoré majú iné rezorty, či už je to lesná stráž, poľovná stráž, rybárska stráž alebo vodná stráž, tak, samozrejme, aj stráž prírody má možnosť v zmysle zákona za presne zákonom vymedzených okolností používať pri výkone svojej služby aj tie tzv. donucovacie prostriedky, medzi ktoré patrí aj zbraň, ale, samozrejme, rozsah vybavenia jednotlivých príslušníkov, členov stráže prírody určuje v súčasnosti príslušný okresný úrad a tu sa len navrhuje vlastne tohoto, tohoto pozmeňovacieho návrhu, ktorý predniesla pani poslankyňa Zemanová, presunúť tieto kompetencie z okresného úradu, a nielen tieto, ale aj ďalšie kompetencie vo vzťahu k stráži prírody na Slovenskú inšpekciu životného prostredia, ktorá je na to podstatne lepšie technicky, odborne, personálne a dokonca aj finančne vybavená a navyše je v rezorte životného prostredia na rozdiel od okresných úradov, ktoré, ako iste viete, sú v rezorte vnútra a ochrana prírody je u nich na jednom z posledných miest pri výkone... (Prerušenie vystúpenia časomerom.)
Hrnčiar, Andrej, podpredseda NR SR (2019-03-29):
Pán poslanec Blanár. Nie je v rokovacej sále, druhýkrát stráca poradie. Pani poslankyňa Grausová. Takisto nie je v rokovacej sále. Pán poslanec Zelník. Pán poslanec Zelník nie je v rokovacej sále, takže stráca poradie druhýkrát. Posledný vystupujúci v rozprave je pán poslanec Budaj. Ešte o slovo požiadala pani podpredsedníčka. Nech sa páči, pani podpredsedníčka. Ale moment, pán poslanec Budaj nie je v rokovacej sále, takže druhýkrát stráca poradie. Takže pani podpredsedníčka je posledná v rozprave.
Danko, Andrej, predseda NR SR (2019-12-05):
Vážené panie poslankyne, vážení páni poslanci, ešte vás poprosím o procesných troch minút, tri minúty, 19.20 hod. budeme hlasovať. (Prestávka.) (Po prestávke, zaznievanie gongu.)
Záhumenský, Marian, poslanec NR SR (2013-02-05):
Keďže sme hlasovali o všetkých bodoch zo spoločnej správy aj o pripomienkach z rozpravy a mám splnomocnenie gestorského výboru, pán predseda, dajte, prosím, hlasovať o postúpení vládneho návrhu zákona do tretieho čítania ihneď.
M. Číž, podpredseda NR SR: (2008-07-01):
Pani ministerka, chcete zaujať stanovisko? Nech sa páči, máte jednu minútu, inak musíme pokračovať zajtra aj tak.
Sulík, Richard, predseda NR SR (2011-07-12):
Ďakujem. Uzatváram možnosť sa prihlásiť s faktickou poznámkou. Máme trinásť prihlásených poslancov a pani poslankyňa, trinásť, pani poslankyňa Tomanová sa prihlásila až po, dúfam, že sa na mňa hnevať nebude. (Hlasy a šum v sále.) Nie, bola predtým, ona sa odhlásila, Matovič sa odhlásil, prihlásil, bolo trinásť, keď som uzavrel a posledný bol Matovič. (Hlasy a šum v sále.) Ešte raz... A ona sa prihlásila po uzatvorení. Pani poslankyňa Rošková má slovo, nech sa páči.
Muránsky, Peter, poslanec NR SR (2011-10-19):
Teraz budeme hlasovať o bodoch 4 a 5 pripomienok pána prezidenta, ktoré upravujú len účinnosť zákona.
Laššáková, Jana, podpredsedníčka NR SR (2015-11-27):
Áno, hlasujeme o návrhu pána poslanca. (Reakcie z pléna.) (Hlasovanie.) Prítomných 122, za návrh 44, proti 33, zdržalo sa 33, nehlasovalo 12 poslancov. Pán poslanec, poprosím vás, nerobme z toho, z rokovacej sály nejaký cirkus. Nech sa páči, pán poslanec Lipšic. (Potlesk.)
Hort, Milan, podpredseda NR SR (2010-12-01):
Pán poslanec Martin Poliačik, nech sa páči.
Matovič, Igor, poslanec NR SR (2019-05-13):
Poprosím, zaradiť zajtra na 11.00 hod. ešte hlasovanie z predošlej schôdze (tlač 1394) o posunutí do druhého čítania. Ďakujem pekne.
Baránik, Alojz, poslanec NR SR (2018-05-17):
Ďakujem, Ondrej, za veľmi výstižné zhrnutie situácie. Dal by som na zváženie v tej súvislosti to, že či vlastne si nehovoril o tom, ako mi to vyplynulo z toho zhrnutia, že vlastne tu sa nejedná o vládu Roberta Fica alebo Pellegriniho, tu sa vlastne jedná o vládu tých oligarchov. Ty si hovoril, že oni za nimi stoja. No nie je to celkom presné. Oni vlastne stoja, Robert Fico, pán Pellegrini a všetci títo panáci, oni stoja pred tými oligarchami. Tak to je. Preto oni nemôžu vlastne zložiť tú vládu, pretože im to tí ich šéfi nedovolili. Tieto zlodejstvá, čo tu robia títo, Fico a Pellegrini a takéto všelijaké, čo sú tzv. škandály, to sú tie drobné, ktoré im tí oligarchovia dovolili si nakradnúť. Tie veľké prachy robia, samozrejme, oni, tí reálni vládcovia. To, že je to tak, to poznáme z tej kontinuity, ako si ju krásne vykreslil, tých jednotlivých hráčov od Mečiara až po Fica 4. Čiže realita je taká, že my tu pracujeme s ľuďmi, ktorí si potrebujú spýtať dovolenie na to, aby odišli. Či sa nám podarí, napriek tomu, že to dovolenie dosiaľ nedostali, či sa nám podarí toto zmeniť, to zistíme zakrátko. Ďakujem.
Hrušovský, Pavol, podpredseda NR SR (2011-03-29):
Hlasujeme, páni poslanci, o návrhu uznesenia, tak ako ho predložila pani spoločná spravodajkyňa. Chcem len upozorniť, že na súhlas s medzinárodnou zmluvou je potrebná nadpolovičná väčšina všetkých poslancov. (Hlasovanie.) 148 prítomných, 148 za. Národná rada Slovenskej republiky s návrhom vyslovila súhlas. Teraz vás poprosím, pani poslankyňa, aby ste uviedli hlasovanie k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Kanadou o podpore a vzájomnej ochrane investícií , ktorý prerokovávame ako tlač 257. Máte slovo.
Kotleba, Marian, poslanec NR SR (2018-05-28):
Miňo, ja som spokojný s tvojím vystúpením za klub, pretože si vo viacerých podotázkach ma vhodne doplnil a niektoré tie podtémy, ktoré vyplývajú z tejto debaty, si aj vhodne, povedal by som, upresnil a vysvetlil tak, že jednoducho naozaj tí ľudia, ktorí to počúvajú alebo ktorí si to potom pustia niekedy neskôr, tak nájdu odpovede na svoje otázky a odpovede na to, že vlastne kvôli čomu to robíme a čo je našou motiváciou a prečo sme sa rozhodli prísť s takouto novelou. Tiež som rád za to, že si ako človek, ktorý má v rámci našej strany na starosť makroekonómiu, sa dotkol tej ekonomickej otázky možnosti alebo nemožnosti štátnej výchovy pre tých šesťtisíc ľudí, ktorí; šesťtisíc detí, ktoré dnes, šesť- až sedem-, ktoré dnes teda sú zabité, ako nenarodené z rozhodnutia svojich mám, a že si povedal, že štát a Slovensko teda, že má dnes dosť peňazí na to, aby sme si to mohli naozaj ako štát dovoliť zaplatiť výchovu pre tieto deti. Jeden príklad zo všetkých. My sme len pred chvíľkou tu rokovali o našom návrhu na obmedzenie výdavkov administratívy samosprávnych krajov, kde len týmto veľmi jednoduchým opatrením by sme ušetrili 20 mil. eur, čo znamená 380 eur mesačne pre každé jedno takéto bábätko, každé jedno takéto dieťatko. To znamená, ak by len torzo z našich opatrení sa dostalo do praxe, tak tie peniaze pre tie mladé rodiny, pre tie deti by sa jednoducho našli a ja som presvedčený, že ak by štát začal tieto peniaze pre tieto rodiny uvoľňovať, veľmi málo žien by išlo dobrovoľne na potrat.
P. Frešo, poslanec: (2007-06-19):
Pani Košútová, to nemá nič spoločné s tým, s mojou nejakou osobnou skúsenosťou. To je skúsenosť celého národa. Pokiaľ si niekto myslí naozaj, že do roku 1989 sme žili v blahobyte, tak je buď veľmi naivný, alebo, a to poviem veľmi natvrdo, je presvedčený komunista. Čo sa týka toho, čo pani Vaľová povedala, ja som veľmi rád, že povedala niečo, čo my hovoríme často na tlačovkách, že SMER sa riadi podľa percent. Vidím, že to má naštudované dobre, a vidím, že to je hlavné kritérium, ktorým sa orientuje pri tvorbe zákonov, čo my, samozrejme, považujeme za málo a neváhame to voči verejnosti tlmočiť. Ďakujem pekne.
Laurenčík, Milan, podpredseda NR SR (2020-12-09):
Ďakujem. Na vaše vystúpenie evidujem päť faktických poznámok. Nech sa páči, pán poslanec Tomáš Taraba.
Osuský, Peter, poslanec NR SR (2017-04-06):
Ďakujem pekne, pán predsedajúci. No, vážený pán poslanec Kéry, patríte k tým, o ktorých sa tak zamýšľam, že ste na prvý pohľad, ba aj na poldruhý slušný človek a máte teraz takú nepríjemnú úlohu brániť to, čo bránite, aj keď je to takmer neubrániteľné. Prvý polčas, pekne ste to povedali, ste venovali nezamestnanosti a budovateľským úspechom na tomto poli. To je v poriadku. Veľkú súvislosť s ohniskom tejto schôdze to nemalo. Pripusťme, že mohlo to byť povzbudením pre spasiteľov ohrozenej mladej generácie na balkóne, ktorí možno nadobúdajú nádej, že ak by náhodou tam prišli o miesto, tak že sa predsa pre nich nejaká práca nájde. Ale keď ste sa tak básnicky spýtali, že či sa divíme, že minister verí viacej orgánom činným v trestnom konaní ako blogu poslankyne Blahovej, lebo tak nejak ste sa spýtali, tak ja sa zase pýtam alebo divím sa, nedivím sa vám, že sa divíte, ale divím sa, že pán minister neverí vlastnej akreditačnej komisii, že neverí vlastným kontrolným orgánom, lebo to je niečo, nad čím by som sa ja divil, buda vami. Pretože ak dostane takýto nález od komisie, ktorá je na to, a on čaká na nález v trestnom konaní? To je taká veľmi ošidná záležitosť. To ani keby tí rodičia, ktorí utýrali to dievčatko za tichého dozoru sociálnych štruktúr, mali doma ešte jedno, ale my ich tam necháme s tým druhým, to jedno bolo v skrini uložené, až do momentu, kým ich odsúdia. To je trošku proti zdravému rozumu. To znamená, argument o desiatich percentách nespokojných, predstavte si pri operácii a pôrode. Iba jedna z desiatich umrie a bude to vaša žena. Je fajn, že deväť je spokojných. (Potlesk.)
Grendel, Gábor, podpredseda NR SR (2022-09-20):
Ďakujem veľmi pekne. Chcem však pripomenúť, že o jedenástej hodine hlasujeme o návrhu na vyslovenie nedôvery ministrovi vnútra Slovenskej republiky. Takže o jedenástej bude jedno hlasovanie a o tomto návrhu teda o sedemnástej hodine. Ďakujeme za informáciu. V rokovaní teraz budeme pokračovať druhým čítaním o vládnom návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona je uverejnený ako tlač 1037, spoločná správa výborov má tlač 1037a. Prosím pani podpredsedníčku vlády a ministerku investícií, regionálneho rozvoja a informatizácie Slovenskej republiky Veroniku Remišovú, aby vládny návrh zákona odôvodnila. [Rokovanie o vládnom návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a ktorým sa menia a dopĺňajú niektoré zákony , tlač 1037.]
P. Prokopovič, minister dopravy, pôšt a telekomunikácií SR: (2003-12-03):
Na prvý pohľad sa môže niekomu zdať, že ministerstvo dopravy, pôšt a telekomunikácií pristúpilo laxne k príprave tohto zákona vzhľadom na to, že laik, ktorý nie je až celkom podrobne zasvätený do týchto problémov, si povie, keď tam bolo 157 pozmeňujúcich návrhov, no ako bol pripravený ten zákon. Chcem len podotknúť, že obdobná novela telekomunikačného zákona v roku 2001 ešte v parlamente neprešla a bolo vtedy 190 pozmeňujúcich návrhov. V roku 2002 neprešla druhá novela telekomunikačného zákona, bolo 135 pozmeňujúcich návrhov. Čiže nie je to výsledkom toho, že zákon nebol dobre pripravený. Tento zákon skutočne upravuje pôsobnosti veľkej skupiny veľmi širokého diapazónu operátorov a inštitúcií, firiem na našom telekomunikačnom a informačnom trhu. Takže, samozrejme, že tam, kde je toľko subjektov, sú aj rôzne záujmy. Netvrdím, že zlé, ale každý pristupuje k takejto legislatívnej norme cez prizmu svojich záujmov aj v budúcnosti. Teda je logické, že sa nedá v takomto zákone dôjsť k takému návrhu, ktorý bude absolútne súhlasný pre všetkých, a je pochopiteľné, že každý má k tomu svoje pripomienky a svoj názor, ako by to malo vyzerať. Ja som veľmi rád, že sa podarilo v konečnom dôsledku, a na to si myslím, že aj komisia ako podvýbor hospodárskeho výboru nakoniec aj činnosť výboru myslím si, že aj v zmysle rokovacieho poriadku na to rokovania sú, že sa tam hľadá konečný konsenzus a prichádza sa do pléna na definitívne schválenie zákonodarcov s tým, že mal by sa tam nájsť konečný konsenzus. Ja som veľmi rád, že po niekoľkomesačnej práci aj výboru pre hospodárstvo, privatizáciu a podnikanie našiel sa tento konsenzus a od rána sme ešte intenzívne rokovali aj navzájom medzi sebou s pánmi poslancami, členmi výboru a s našimi pracovníkmi z ministerstva a došli sme k tomu konsenzu, ktorý môže byť prijateľný pre všetky strany. A nemyslím teraz vôbec tým opozíciu, koalíciu. To v tomto smere si myslím nie je absolútne podstatné, pretože podstatné sú iné subjekty v rámci toho zákona, nie politické, vyložene odborné. Chcel by som vás teda poprosiť, aby ste podporili tento zákon v zmysle toho, ako to bude predkladať pán spravodajca. S ním sú vykonzultované všetky veci,  a teda vás prosím v mene dobrého zákona, ktorý chceme prijať, aby ste hlasovali tak, ako to bude navrhovať pán spoločný spravodajca. Ešte raz ďakujem za aktívnu účasť v tomto procese a verím, že aj spoločne zákon dotiahneme dokonca. Ďakujem pekne.
D. Muňko, poslanec: (2003-11-11):
Keď je prijatý zákon, tak by mal platiť. My nemáme námietky, aby sa privatizovali strategické podniky, ale strategické podniky sa musia privatizovať transparentne, a nie tak, ako sa privatizovali. A musíme vychádzať z hospodárskej stratégie Slovenska a z toho, na čo tieto peniaze použijeme, aby to nebolo na to, ako to teraz predchádzajúca vláda urobila, keď sprivatizovala zhruba 270 mld., 65 mld. dala na penzijnú reformu. Ostatné prostriedky tu boli použité na čo? Na rozvoj Slovenska? Tu je jedna zásadná otázka, na čo sa tieto peniaze použijú. A pokiaľ sa týka ďalšieho doprivatizovania, rád by som sa vrátil k zmluvám, tak ako tu povedali viacerí predchodcovia, predsa vieme, čo je v dodatku k zmluve so Slovenskými telekomunikáciami, vieme, čo je v zmluve Slovenského plynárenského priemyslu. Ďalšia vec. Liberalizácia cien, samozrejmá vec, postihuje najchudobnejšie vrstvy u nás na Slovensku. Nehovorme o tom, že plyn skončí teraz tak, že bude ešte 33-percentné zvýšenie plynu posledné, plyn sa bude pohybovať za kubík okolo 10 až 12 korún. Dneska kubík plynu stojí v Rakúsku 14 korún. Čiže peniaze pôjdu znova zahraničnému investorovi. Som zvedavý, koľko zahraničný investor Slovenského plynárenského priemyslu investuje na Slovensku a koľko finančných prostriedkov z dividend zostane na Slovensku. Ďakujem. (Potlesk.)
Buček, Jozef, poslanec NR SR (2017-02-07):
Ďakujem pekne za slovo. Vážený pán predsedajúci, vážení poslanci, v súlade s § 73 zákona o rokovacom poriadku som bol určený Výborom Národnej rady pre obranu a bezpečnosť za spravodajcu k návrhu uvedeného zákon, tlač 410. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre ľudské práva a národnostné menšiny, Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 17. marca 2017 a v gestorskom výbore do 20. marca 2017. Ďakujem. Otvorte rozpravu.
Danko, Andrej, podpredseda NR SR (2023-12-13):
Poslankyňa Nash.
Puci, Róbert, poslanec NR SR (2018-12-04):
Ďakujem pekne. V rozprave nevystúpil žiaden poslanec, preto prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Matovič, Igor, podpredseda vlády a minister financií SR (2022-03-16):
Ďakujem pekne za rozpravu, ktorá prebehla k tomuto návrhu. Ono možno v takejto poloprázdnej, nie v poloprázdnej, neviem, jak sa nazýva takýto stav sály, skoro prázdnej, asi tak lepšie povedané, v takejto skoro prázdnej sále tú dôležitosť ten návrh zákona tak necíti alebo tá atmosféra z toho nesála, ale je to naozaj mimoriadne dôležitý návrh zákona. Tento zákon má v podstate zabrániť, aby zlodeji ako Kamenický a tá banda, ktorá tu vládla dvanásť rokov, keď by sa náhodou, Boh ochraňuj Slovensko, ja pevne verím, že sa to už nikdy nestane, ale tak zase znova sa môže stať taká nehoda, že z nejakej inej kasty zlodeji k moci prídu. Ak by prišli, prišli, zbabelé zutekané, ťažko sa mu to počúva... (Reakcie z pléna. Prerušenie vystúpenia predsedajúcim.)
B. Bugár, podpredseda NR SR: (2005-03-21):
Pán poslanec Cuper, nech sa páči. J. Cuper, poslanec: Ďakujem pekne, pán predsedajúci. Ja len, dúfam, že pán minister neoslavuje dnešný medzinárodný deň spania, aby sa z niektorých vecí prebudil, lebo dnes je tak v kalendári medzinárodný deň spania. Chcem mu povedať, pokiaľ ide o tie amnestie, naozaj, pán minister, ak zrušíte zároveň amnestie Michala Kováča staršieho, ktoré dal svojmu synovi ako poškodenému, tak ja by som bol aj za to, aby sa ľudia konečne dozvedeli, ako prezident tohto štátu, istý Michal K. uplácal korunného svedka Oskara F. miliónom šilingov, tvrdia to traja svedkovia, a konečne sa ľudia dozvedia aj ďalšie veci, ktoré tu spomínal predseda Ľudovej strany HZDS Vladimír Mečiar, lebo vo výpovediach by bolo naozaj všeličo zaujímavé aj z tohto pohľadu, ako ste vyhrali voľby v roku 1998 a aké podvody sa robili na občanoch tohto štátu, pokiaľ ide o to, aby ste získali politickú moc. Ja na vašom mieste by som sa tým toľko neoháňal, pretože naozaj možnože ako morálni víťazi by sme z toho vyšli my. To vás ubezpečujem a ja o tom viem trocha viacej ako vy, ak ste si, samozrejme, nepožičiavali spisy. Ďakujem za pozornosť.
Suja, Miroslav, poslanec NR SR (2021-03-30):
Ja len by som chcel podotknúť, že 10 % bez zásahu (povedané so smiechom), ak by bolo, tak to je cesta do pekla, lebo na vlastné oči vidíme, čo sa deje tam, kde to je, a žiaden extrém nie je dobrý a Filip to veľmi podotkol. Je lesník, je odborník, myslím, že má zdravý úsudok, čo aj z jeho rozpravy bolo, bolo viditeľné. Ale keď ľudia ako Baláž budú radiť ministrom a podobne, ľudia, ktorí na vedeckej konferencii dokážu povedať, že všetci ľudia by mali žiť v meste a celý vidiek by sa mal vyľudniť a malo by tam byť ako chránená oblasť a všetky potraviny budeme dovážať, tak potom takíto ľudia tu nemajú čo robiť. A to som počul na vlastné oči, lebo som sedel vedľa neho. To sa nedalo na to nereagovať vtedy. A toto hovorím, že toto sú tí ekoteroristi, a ak budeme počúvať takýchto, tak to je cesta do pekla takisto ako tých 10 %.
Chren, Martin, poslanec NR SR (2011-10-11):
Ďakujem veľmi pekne. Milý Stano, prihováral si sa k nám ako k poslancom za SaS. Keď som sem ako pomerne mladý človek a nový človek v politike prišiel, tak jednou z vecí, ktorú ma učili tí starí parlamentní bardi, že ako to chodí v politike, je, že musíš uchopiť moc vždy, keď máš príležitosť, a nesmieš ju pustiť, kým naozaj nemusíš. Odpoveď na tvoje obvinenia na tému, že kto môže za prípadný pád tejto vlády, je, že táto matematika a tento kalkul viedli k tomu, že spolu s kolegami ste dúfali, že SaS poruší svoje princípy, pretože bude rozmýšľať presne takýmto spôsobom. A naozaj verím všetkým kolegom z koalície, ktorí sú dnes prekvapení a smutní z toho, kam až táto situácia dospela. A nikto si pád vlády v skutočnosti neželá. Avšak ak zotrvanie na princípoch, ak tá zodpovednosť a principiálnosť majú byť nové, novým vneseným elementom do slovenskej politiky, tak hoci mi bude veľmi ľúto, čo sa dnes stane, neexistuje dôvod meniť naše rozhodnutie. Ďakujem.
Sulík, Richard, predseda NR SR (2011-03-29):
Dámy a páni, poprosím vás dostaviť sa do rokovacej miestnosti, budeme pokračovať piatym dňom 16. schôdze Národnej rady. Takže, vážené panie poslankyne, vážení páni poslanci, otváram piaty rokovací deň 16. schôdze Národnej rady. Na dnešnom rokovacom dni o ospravedlnenie nepožiadal žiaden poslanec. Budeme pokračovať v prerušenej rozprave o návrhu Vyhlásenia Národnej rady Slovenskej republiky k aktom násilia a prenasledovania príslušníkov kresťanských komunít na viacerých miestach vo svete , tlač 241. Poprosím navrhovateľa, aby zaujal miesto určené pre navrhovateľov a do rozpravy sú ústne ešte prihlásení poslanci Martin Poliačik, Szilárd Somogyi a Igor Matovič. Dávam slovo poslancovi Poliačikovi, nech sa páči. (Reakcie z pléna.) Tak pred pánom poslancom Poliačikom vystúpi navrhovateľ, pán poslanec Přidal, nech sa páči.
Laurenčík, Milan, podpredseda NR SR (2020-04-07):
Pán minister, chcete reagovať na faktické poznámky? Nie. Ďalší v rozprave vystúpi pán poslanec Pročko.
Blahová, Natália, poslankyňa NR SR (2017-09-13):
Ďakujem veľmi pekne. Ďakujem pani kolegyni za prednesenie pozmeňujúceho návrhu. Rovnako chcem podporiť jednak jeho, jednak jeho filozofiu a aj to, čo hovoril na margo toho pozmeňujúceho návrhu kolega Dostál, že je to vlastne vykuchaná verzia toho, čo sa snažia naši koaliční kolegovia predložiť. A som veľmi rada, že pani kolegyňa dôrazne upozornila na retroaktivitu, ktorá spočíva v tom, že, páni z koalície, máte v pláne odstrániť konkrétneho predsedu správnej rady a zasiahnuť mu do funkčného obdobia a do jeho kompetencií. Vyvarujte sa toho, prosím, kolegovia z koalície, aby poslanecký návrh bol posudzovaný Ústavným súdom. Bude to hrozne zlá vizitka práce koaličných poslancov, bude to demonštrácia neúcty k zákonom a k ústave, ktorú zrejme uctievate len verbálne. Politizujete apoliticky ústav, zastavte sa, prosím, kým je ešte čas.
Matovič, Igor, poslanec NR SR (2016-09-23):
Pán kolega Budaj, ďakujem za veľmi pekný, myslím si, že zatiaľ si najvyššie postavil latku váš prejav. A možno tak trošku osobne poviem, že chcel by som sa naučiť rozprávať tak ako vy. Že aby takéto vystúpenia mali tú šírku, hĺbku, akú dokážete tým vystúpeniam dať vy, a obdivujem vás, že vy pri tom vašom vystúpení naozaj ani ten papier nepoužívate ako tu jeden pán – predseda Národnej rady. Každopádne, keď ste povedali, že ste vyzvali pána premiéra, aby sa odsťahoval z tohto bytu, že nie je odkázaný na to, aby býval v byte daňového podvodníka, zdieľam tento váš názor a hlavne tam nejde možno ani v jeho prípade o to, či je odkázaný, alebo nie, ale ako premiér Slovenskej republiky a dupľom v čase, kedy predsedáme Rade Európskej únie, je naším reprezentantom a on, keď takýmto spôsobom legitimizuje daňové podvody, arogantne legitimizuje daňové podvody, tak nielen teda že pľuje do očí všetkým čestným ľuďom, ktorí platia dane tu na Slovensku, ale robí nám veľkú, veľkú hanbu v rámci celej Európskej únie. Samozrejme, že tí partneri, ktorí prišli sa povoziť na loďke, mu to do očí nepovedia, lebo, bohužiaľ, žijeme v dobe takej falošnej kolegiality aj v rámci týchto najvyšších vzťahov v rámci Európskej únie, ale určite títo ľudia majú dostatok informácií od svojich ľudí a vedia, že ak by im Robert Fico nejakým spôsobom, ich lákal do svojho reprezentovaného bytu na nejakú súkromnú večeru, tak ani náznakom by do toho bytu neišli, lebo jednoducho považujú ho za mafiánsky byt, do ktorého sa nepatrí chodiť na návštevy a duplom nie bývať ako premiér.
Baránik, Alojz, poslanec NR SR (2017-04-05):
Ďakujem pekne. Pani kolegyňa Grausová, ja som si vo vašom vystúpení všimol jednu takú poznámku, ktorá hovorila o protislovenských médiách, a to mi potvrdilo moje podozrenie, že vy vlastne máte podobné názory ako premiér Fico, ktorý tiež sa nedávno vyjadril o tom, že RTVS napríklad, že už je protislovenské médium a protivládne. Veď v ponímaní, v ponímaní fašistov a komunistov je vláda a štát to isté. Tak ma to napadlo v tej súvislosti, že vidím tu aj iné paralely, a preto je nám to všetkým jasné, alebo aspoň mne je to jasné, že kam toto smeruje. Myslím, že za tri roky, tak ako sa tu už jedna veľká otočka odohrala, tak sa možno za tri roky odohrá ešte jedna veľká otočka. Moc by ma to neprekvapilo. S tým súvisí aj ten ďalší apel, ktorý ste uviedli, a to je ten, že aby to tvrdé jadro našich kolegov, ktorí majú tie také mečiarovské základy, aby hlasovalo proti tomuto uzneseniu. Je nám to jasné, že kam tým mierite. Zase, myslím si, že sa tu rysuje nejaká koalícia, ktorá za tie tri roky sa nám pekne ešte vyvrbí. Ďakujem.
Zmajkovičová, Renáta, podpredsedníčka NR SR (2012-09-13):
Ďalšiu otázku položil pán poslanec Ján Podmanický, ale opäť na pána ministra práce, sociálnych vecí a rodiny Jána Richtera: „Vážený pán minister, nakoľko ste zohľadnili postoje jednotlivých sociálnych partnerov pri príprave Zákonníka práce?“ Nech sa páči, pán minister.
S. Kahanec, poslanec: (2008-12-08):
To, že sa vyjadrovalo len politické stanovisko nominanta cez Úrad pre verejné obstarávanie, takisto nezodpovedná pravde. Keď sme boli na poslaneckom prieskume na tomto úrade, odborní pracovníci ÚVO nám potvrdili práve tieto rozpory. To znamená, nebol to iba šéf Úradu pre verejné obstarávanie. No a úplne na záver – zmluvné ceny. Hovoríte, že nebudú, nebudú tam zle vynaložené prostriedky daňových poplatníkov. No zmluva jednoznačne potvrdzuje premrštené zmluvné ceny a to môžete dať posúdiť kdekoľvek. Možno, že sa držíte toho, čo ste povedali, že keď sa jedná o najlepšieho školiteľa roka, tak by to mohol byť aj „najlepší tender roka“, ale ten „najlepší tender roka“ možno by bol iba vtedy, keby ste ešte prepočítali cez ten svoj výpočet, že na deň to už je iba stotisícová zákazka. Ďakujem pekne.
Kotleba, Marian, poslanec NR SR (2020-07-07):
Pani poslankyňa Lexmann... (Povedané súbežne s predsedajúcim.)
Jasaň, Viliam, poslanec NR SR (2014-11-10):
Ja len dve poznámky. Pán kolega, keby s takým obsahom vystúpil napríklad, nech mi prepáči, pán kolega Kadúc, s čistou politickou minulosťou, tak by som to chápal a ani neodsudzoval možno. Ale vám to nepatrí, vzhľadom k tomu, čo ste prežili, zažili, naozaj vám to nepatrí. Je mi to ľúto, ale nepatrí. A ja dobre viem, o čom hovorím, lebo v tejto Bratislave žijem od svojich devätnástich rokov. Druhá poznámka, keď ste sa chystali znova vystúpiť, tak som si povedal, aha, možno, že sa chce starším kolegom ospravedlniť za čvargu a za zločineckú mafiu. Čakal som to, že sa to možno aspoň mne stane, pretože my sme mali klub a na klube sme odsúdili všetci toho, to, čo bolo na tom videu. Áno, nepáčilo sa nám to a prostredníctvom predsedníčky klubu bude aj oficiálne vyhlásenie. Takže áno, odsúdili sme to. Pán Galko, to patrí aj vám. Takže skúste povedať z čistej duše, čo si myslíte, ale na základe tej minulosti, je mi to ľúto, jednoducho to nejde, nejde to úprimne z vás. Ja viem, za čo bojujete, tak bojujte, držím vám palce, ale určite prehráte, tak ako ste prehrali vo funkcii ministra, ako ste prehrali v strane, v demokratickej, a ako ste prehrali v SDKÚ, ako prehráte aj v ďalších voľbách. Ďakujem.
Verešová, Anna, poslankyňa NR SR (2019-05-15):
Ja len krátko. Chcem ti poďakovať, kolegyňa, za celý tento súbor všetkých týchto návrhov, ktoré si predložila, teda však s nami. Ďakujem veľmi pekne. Vieš presne, čo robíš, a vieš, kde by naša krajina mala dospieť. Jednoducho k lepšiemu spravovaniu a tým aj lepšiemu Slovensku. Super.
Žiga, Peter, podpredseda NR SR (2024-09-25):
Pán poslanec Grendel.
Káčer, Rastislav, dočasne poverený minister zahraničných vecí a európskych záležitostí SR (2023-03-30):
... V súčasnosti prebiehajú rozporové konania druhého stupňa na úrovni štátneho tajomníka k vzneseným zásadným pripomienkam ministerstiev a ostatných subjektov verejnej správy. Po zapracovaní týchto pripomienok bude návrh predložený na rokovanie poradných orgánov vlády, konkrétne na Hospodársku a sociálnu radu Slovenskej republiky, následne na legislatívnu radu vlády a potom bude návrh predložený na rokovanie vlády. Ambíciou ministerstva je návrh klimatického zákona predložiť na rokovanie do Národnej rady ešte v tomto volebnom období, pričom je ministerstvo pripravené na intenzívne rokovania. Ďakujem za pozornosť.
Laššáková, Jana, podpredsedníčka NR SR (2014-04-03):
Na vystúpenie pána poslanca s faktickou poznámkou pán poslanec Hlina, končím možnosť prihlásiť sa s faktickými poznámkami. Nech sa páči, pán poslanec.
D. Lipšic, poslanec: (2007-10-23):
Oba výbory návrh prerokovali a odporučili Národnej rade podľa čl. 86 písm. d) ústavy vysloviť súhlas s Dohovorom o počítačovej kriminalite s uplatnením nasledujúcich vyhlásení a výhrady Slovenskej republiky. Po a. V súlade s čl. 24 ods. 7 písm. a) Slovenská republika vyhlasuje, že orgánom príslušným na zasielanie a prijímanie žiadostí o vydanie je Ministerstvo spravodlivosti Slovenskej republiky. Orgánom príslušným na prijatie žiadosti o predbežnú väzbu je príslušný prokurátor krajskej prokuratúry a Ministerstvo spravodlivosti Slovenskej republiky. Orgánom príslušným na zaslanie žiadosti o predbežnú väzbu je Ministerstvo spravodlivosti Slovenskej republiky a súd príslušný na vydanie medzinárodného zatýkacieho rozkazu. Po b. V súlade s čl. 27 ods. 2 písm. a) Slovenská republika vyhlasuje, že ústrednými orgánmi sú Ministerstvo spravodlivosti Slovenskej republiky a Generálna prokuratúra Slovenskej republiky. Po c. Slovenská republika oznamuje, že kontaktným miestom na účely čl. 35 dohovoru je Prezídium Policajného zboru, Úrad medzinárodnej policajnej spolupráce, Národná ústredňa Interpol Bratislava. Po d. V súlade s čl. 40 Slovenská republika vyhlasuje, že využíva možnosť ustanoviť dodatočný prvok podľa čl. 2 dohovoru a trestnosť nezákonného prístupu podmieňuje tým, že musí byť spáchaný porušením bezpečnostných opatrení s úmyslom získať počítačové údaje alebo s iným nečestným úmyslom, alebo vo vzťahu k počítačovému systému prepojenému s iným počítačovým systémom. Po e. Slovenská republika si v súlade s čl. 42 a čl. 29 ods. 4 dohovoru vyhradzuje právo odmietnuť vykonanie žiadosti o uchovanie údajov v prípadoch, v ktorých má dôvody domnievať sa, že v čase sprístupnenia nie je možné splniť podmienku obojstrannej trestnosti. Po f. V súlade s čl. 42 a čl. 4 ods. 2 Slovenská republika si vyhradzuje právo vyžadovať pre trestnosť konania uvedeného v čl. 4 ods. 1, aby jeho následkom bola značná škoda. Na základe stanovísk výborov gestorský výbor teda odporučil Národnej rade podľa čl. 86 písm. d) ústavy vysloviť súhlas s dohovorom, s uplatnením vyhlásení a výhrady Slovenskej republiky tak, ako sú formulované v odporúčaní oboch príslušných výborov. Pán predsedajúci, skončil som, otvorte, prosím, rozpravu, do ktorej sa na dve minúty, minútu hlásim.
Gašpar, Tibor, podpredseda NR SR (2024-10-23):
Ďalší v poradí, pán poslanec Hlina, máte slovo.
R. Rafaj, poslanec: (2009-02-03):
Takže ak by sa niekto rozhodol prelomiť veto prezidenta, bude lámať aj odporúčania Organizácie Spojených národov, ale aj už tu v sále citovanej Európskej charty, ktorá okrem iného hovorí, že používanie nesmie byť na úkor oficiálnych štátnych jazykov. Ja mám za to, že ak je deformované postavenie štátneho jazyka, že ako druhoradého, teda na druhé miesto po jazyku národnostných menšín, bohužiaľ, dochádza aj k porušeniu Európskej charty o menšinových jazykoch a určite využijeme príležitosť na to, aby sme sa spýtali Rady Európy, či takýmto spôsobom odobrí slovenskú legislatívnu prax. Či toto sú naozaj skutočné zámery, ktoré vedú európskych politikov k tomu, aby v ochrane, v legitímnej ochrane vymierajúcich jazykov rešpektovali takúto deformáciu štátneho jazyka legitímneho člena Európskej únie. (Potlesk.)
Remišová, Veronika, poslankyňa NR SR (2018-10-16):
Ďakujem. Navrhujem, aby Národná rada postupovala v zmysle rokovacieho poriadku § 36 a § 22. Odôvodnenie: Predseda Národnej rady umelo zrýchľuje priebeh schôdzí a vytvára pre poslancov viac voľna. Znižuje to kvalitu verejnej diskusie, je to dehonestácia parlamentu. Na jednej strane vládna koalícia chce zvyšovať platy poslancom, na druhej strane umelo skracuje pracovný čas poslancov a počet rokovacích dní. Ďakujem.